钦定古今图书集成/明伦汇编/闺媛典/第195卷 > 傅滦妻赵氏
## 钦定古今图书集成/明伦汇编/闺媛典/第195卷 > 傅滦妻赵氏

按《南城县志》：“赵氏，郡庠生傅滦妻。年十五，归傅。逾五
载，夫病淋，氏旦夕扶持，衣不解带者十馀月。及丧，号
哭逾度。既三载，父母强归宁，有富商刘钦赂媒求娶，
氏拒弗从。又有黄姑者，巧诱百端，解所系金带赠氏，
氏掷于地，闭室自缢，其母走救获免，遂返。傅滦弟复
丧其妻，见氏苦守，亦不忍有二志，以姑嫜性严，弗能”
堪，遂别嫁。氏益自砥励终身，年六十一卒。学使旌表